《代邑士上赵百里》
宋代·刘宰

美矣吾邦此大夫，仁中有勇信今无。
治侔东里兴乡校，政压西门送女巫。
谋广生员来共学，力排淫祀警群愚。
一陶风俗成醇厚，千古声名泰华俱。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。